Kigyulladt a Falco gyár (videóval)
Kigyulladt a Falco gyár. A kollégáink már a helyszínen vannak.
13. 50 Hatalmas füst gomolyog a Falconál. Egyelőre nem lehet tudni, hogy mi történt. Nagy erőkkel vonultak a tűzoltók a helyszínre. 14. 04 Információink szerint egy használaton kívüli szállítószalag gumija ég, az okozza a fekete füstöt. Lakosságvédelmi intézkedésre nincs szükség. 14.15 A forgácslapgyár fekete füsttel terítette ‎be a fél várost csütörtökön kora délután. Már a rendőrök is ideértek: lezárták a környező utcákat. 14.19 A helyszínre a szombathelyi és a sárvári hivatásos tűzoltókat riasztották, akik a katasztrófavédelmi műveleti szolgálat irányítása mellett öt vízsugárral oltják a lángokat. Az elsődleges információk szerint az eset során senki nem sérült meg. – írja a katasztrófavédelem. 14. 28 Nem sérült meg senki. A gyár vezetője a helyszínen nem akart nyilatkozni az esetről. 15.24 Péntek, 09.23 Az egységek kiérkezéséig a dolgozók áramtalanították az épületet, valamint megkezdték a mintegy négyszáz négyzetméteren keletkezett tűz oltását. A tűzoltó egységek nyolc vízsugárral, köztük egy létraszerre szerelt vízsugárral körülhatárolták majd megfékezték a lángokat, megakadályozva, hogy a tűz átterjedjen az épület többi részére. Az oltással párhuzamosan a tűzoltók egy szén-dioxid palackot kihoztak a tűz által érintett területről, a palackot hőhatás nem érte.- írja a csütörtöki történésekről a katasztrófavédelem.